NaiveNeuron/SloPal huggingface dataset:
P. Hrušovský, predseda NR SR: (2004-07-06):
(Hlasovanie.) 129 prítomných, 50 za, 31 proti, 48 sa zdržalo. Návrh sme neschválili. P. Biroš, poslanec: Prosím, pán predseda, aby ste hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Ďuriš Nicholsonová, Lucia, podpredsedníčka NR SR (2019-04-03):
V rozprave teraz vystúpi pán poslanec Poliačik.
Blanár, Juraj, podpredseda NR SR (2022-02-03):
Pán poslanec Mazurek, môžete... (Reakcia z pléna.) Vyhlasujem rozpravu za skončenú, vážené panie poslankyne, páni poslanci, chcem sa spýtať navrhovateľa, či chce zaujať záverečné stanovisko. Pán poslanec Ďurica? Nie. Pán spravodajca? Nech sa páči.
Mihál, Jozef, poslanec NR SR (2012-08-09):
Gratulujem. Ale história zaznamenala, že vládny návrh zákona priniesol také zvýšenie poplatkov, aké je vo vládnom návrhu. A to už nikto z tej histórie nevymaže.
Kollár, Boris, predseda NR SR (2023-01-31):
1. Milí kolegovia, počkáme ešte päť minút. Ma poprosili z opozície, aby zbytočne nemuseli robiť obštrukciu na poradu klubov. Tak jednoduchšie bude päť minút počkať a myslím, že sú nejakí poslanci ešte na ceste. Takže tak sme sa dohodli, že vyhovieme tejto požiadavke. Tak päť minút počkáme. (Reakcia z pléna.) A keď sa vám to nepáči, tak urobíme dohodu klubov a bude to dvadsať minút. (Reakcia z pléna.) Dobre. Prosím vás pekne, tak dáme sede... (reakcia z pléna), 17.15 h. Ďakujem. (Prestávka.)
P. Paška, predseda NR SR: (2006-10-24):
(Hlasovanie.) Prítomných 135, za 127, zdržali sa 5, nehlasovali 3. Konštatujem, že sme schválili body spoločnej správy.
Érsek, Arpád, poslanec NR SR (2012-12-18):
Ďakujem za slovo. Vážený pán minister, ja som nikdy v živote nebol na súde, nebol som, neviem, ako to tam chodí, chvalabohu, ale ak to chodí tak, ako som si pozrel ten film a teraz vypočul niektoré príspevky, tak to je katastrofa! Tak to je katastrofa z toho dôvodu, lebo počas kampane sme chodili do dedín medzi ľudí a ľudia sa nám neustále sťažovali, neustále sťažovali o vymožiteľnosti práva, keď tam nemajú známeho. Jednoducho ľudia, ktorí robia v subdodávkach niektorým firmám, ktoré, nie sú vyplatení, ich život je ohrozený, lebo nevedia prežiť. Majú úver, nevedia zaplatiť. A tieto súdy sa ťahajú roky. A ešte prídu za nimi, aj sa im vyhrážajú, že vy nemáte na súde nikoho a my to vieme vybaviť. To je katastrofa! Myslím si, že jedná sa aj o týchto ľudí. A keď sme si pozreli, že na najvyšších, na najvyšších miestach, aká je situácia, ako sa podávajú žiadosti, ako je elektronické prideľovanie, že vtedy pridelia, keď policajta poznáme a tak ďalej. Myslím si, že toto, toto fakt nepoteší ľudí, keď aj túto rozpravu, rozpravu uvidia. Tak ja vás chcem len poprosiť, poprosiť, aby ste zohľadnili tých ľudí, lebo vy nie ste tu, vy ste tu pre ľudí, nie ľudia pre nás. Tak buďte taký dobrý, skúste nejaké opatrenia spraviť aspoň, že tá vymožiteľnosť práva tých obyčajných ľudí nech sa pohne z miesta nie za dva, za tri roky. Ďakujem pekne.
Grendel, Gábor, poslanec NR SR (2018-09-20):
Ďakujem pekne. Osobitný kontrolný výbor Národnej rady Slovenskej republiky na kontrolu činnosti SIS predkladá v súlade s § 9 zákona č. 166/2003 o ochrane súkromia pred neoprávneným použitím ITP a o zmene a doplnení niektorých zákonov správu výboru o stave použitia informačno-technických prostriedkov za I. polrok 2018. V súlade s § 9 zákona č. 166/2003 o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Slovenskú informačnú službu v mesiaci júl 2018 o zaslanie správy o použití ITP za I. polrok 2018. Správu o použití ITP za I. polrok 2018 predložila Slovenská informačná služba vo verzii neobsahujúcej utajované skutočnosti. Údaje o použití ITP neobsahujúce utajované skutočnosti, tak ako ich predložila Slovenská informačná služba, sú uvedené v predloženej správe. Osobitný kontrolný výbor Národnej rady Slovenskej republiky na kontrolu činnosti SIS uvedenú správu prerokoval na 21. schôdzi výboru 12. septembra 2018 a prijal uznesenie č. 62, ktorým vzal predmetnú správu na vedomie s odporúčaním Národnej rade Slovenskej republiky vziať ju na vedomie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku Národnej rady predkladám Národnej rade návrh uznesenia, ktorý je súčasťou správy. Vážený pán predsedajúci, otvorte, prosím, rozpravu.
Danko, Andrej, predseda NR SR (2017-09-11):
Ďakujem. Pán poslanec Grendel.
Paška, Pavol, predseda NR SR (2013-05-22):
Dobre. Ďakujem pekne, pani poslankyňa. Pán spravodajca, budeme hlasovať. (Ruch v sále.) Pani poslankyňa jasne uviedla, že sa jedná naozaj len o legislatívno-technické úpravy, ktoré vznikli tým, že došlo k novele zákona. (Výkriky v sále.) Dámy a páni, poprosím vás. Pani poslankyňa Žitňanská.
Rošková, Ľubica, poslankyňa NR SR (2015-12-02):
Ďakujem pekne. Zápisnica o výsledku tajného hlasovania o návrhu na voľbu komisára pre osoby so zdravotným postihnutím, ktoré sa konalo 2. decembra 2015. Na tajné hlasovanie o návrhu na voľbu komisára pre osoby so zdravotným postihnutím bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania, overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu komisára pre osoby so zdravotným postihnutím, všetci poslanci odovzdali hlasovacie lístky. Zo 132 odovzdaných hlasovacích lístkov boli 2 neplatné a 130 platných. Podľa platných hlasovacích lístkov overovatelia zistili, že: – za pani Lýdiu Brichtovú hlasovalo za 49 poslancov, hlasovalo proti 49 poslancov, zdržalo sa hlasovania 32 poslancov; – za Zuzanu Stavrovskú hlasovalo za 72 poslancov, hlasovalo proti 24, zdržalo sa hlasovania 34. Na voľbu komisára pre osoby so zdravotným postihnutím je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za komisára pre osoby so zdravotným postihnutím zvolená pani Zuzana Stavrovská. Overovatelia poverujú svojho člena Ľubicu Roškovú oznámiť výsledok hlasovania Národnej rade Slovenskej republiky. Ďakujem.
Pčolinský, Peter, podpredseda NR SR (2022-12-13):
Dávam slovo členovi výboru pre financie a rozpočet poslancovi Petrovi Kremskému, aby informoval Národnú radu o výsledku prerokovania návrhu vlády vo výbore.
Bugár, Béla, podpredseda NR SR (2018-09-20):
Nech sa páči, prezentujme sa a hlasujme. (Hlasovanie.) Prítomných 131, za 41, proti 38, zdržalo sa 52 poslancov. Konštatujem, že návrh nebol schválený. Prosím teraz pána poslanca Dostála, aby uviedol hlasovanie v prvom čítaní o návrhu poslancov Beblavého a Mihála na vydanie zákona, ktorým sa mení a dopĺňa zákon o slobode informácií (tlač 1103). [Hlasovanie o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 1103.]
Laššáková, Jana, podpredsedníčka NR SR (2015-04-22):
Pán poslanec Brocka, nech sa páči.
Mikulec, Roman, dočasne poverený minister vnútra SR (2023-03-16):
Neviem si, s tým, s tou prilbou súhlasím, preto to aj navrhujeme a verím, že ten zákon sa nám podarí priniesť do parlamentu. Ale čo sa týka tých kompetencií, tam si to neviem celkom predstaviť, ale nie úplne sme to teraz, by som povedal, prestali o tom hovoriť, pretože my sme to otočili a už v reforme policajného zboru hovoríme o tom, že v horských oblastiach budeme komunikovať a, samozrejme, spolupracujem s Horskou záchrannou službou a skôr to otočíme teda v, na obvodných alebo okresných riaditeľstvách policajného zboru budú vycvičení policajti, ktorí v takom prípade budú prizývaní Horskou záchrannou službou. Ale títo ľudia, samozrejme, musia byť vycvičení, musia mať požadovanú výstroj, výzbroj a, samozrejme, musia byť, aj čo sa týka vycvičenia alebo vyškolení na zabezpečovanie dôkazov, a tak, aby boli procesne použiteľné. V tom prípade, v prípade BOJ-ky to tak nebolo. Oni mohli prísť niekde, zabezpečiť, ale nikto to nebral do úvahy, pretože to nebolo procesne zabezpečené. (Reakcia z pléna.) Ja verím, že snáď áno.
Buček, Jozef, poslanec NR SR (2017-02-10):
Vážený pán predseda, panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 17. marca a v gestorskom výbore do 20. marca 2017. Prosím, pán predseda, otvorte všeobecnú rozpravu.
Sulík, Richard, predseda NR SR (2010-08-04):
Pán Burian, ďakujeme za vecne korektné a odborné pripomienky. Pán Jarjabek, nech sa páči.
A. Belousovová, podpredsedníčka NR SR: (2009-10-29):
Ďalšiu otázku položila pani poslankyňa Monika Gibalová. Otázku položila ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Pani ministerka, čo urobíte pre to, aby sa skrátila a spružnila lehota na získanie príspevku na začiatok podnikania?“ Nech sa páči, pani ministerka, odpovedajte a oznámte ukončenie odpovede.
Šeliga, Juraj, podpredseda NR SR (2021-03-31):
Ďakujem. Prezentujme sa, prosím, a hlasujme. (Hlasovanie.) Prítomných 127, za 42, proti 77, zdržalo sa 8, hlasovali všetci. Konštatujem, že sme neschválili návrh pána Suska. Nech sa páči.
P. Hrušovský, predseda NR SR: (2005-07-06):
(Hlasovanie.) 132 prítomných, 109 za, 22 sa zdržalo, 1 nehlasoval. Návrh sme schválili. Poprosím pána poslanca Janiša, aby Národnej rade predložil návrhy uznesení k prerokúvanému návrhu vlády na vydanie zákona o transformácii niektorých štátnych podnikov na akciové spoločnosti, tlač 1205. Nech sa páči.
Kollár, Boris, predseda NR SR (2022-09-27):
Ďakujem. Evidujem tri faktické poznámky. Pán poslanec Kremský, Sloboda a Kučera. Prvý vyst... (Reakcie z pléna.) Toto bola záverečná? (Reakcia navrhovateľa.) Aha. Tak potom už neni možné reagovať. Tak sa ospravedlňujem. Tým pádom faktické nebudú žiadne. Chce sa vyjadriť k rozprave spravodajca? Nie. Ďakujem pekne. Prerušujem rokovanie o tomto bode programu. Nasleduje, nasledujúcim bodom programu je prvé čítanie o návrhu poslancov Mariána Viskupiča a Romana Foltina na vydanie zákona , návrhu zákona, o dani z osobitnej stavby a o zmene a doplnení niektorých zákonov a ktorým sa menia a dopĺňajú niektoré zákony . Návrh zákona je pod tlačou 1171, návrh na jeho pridelenie na prerokovanie výborom je v rozhodnutí č. 1219. Dávam slovo poslancovi Mariánovi Viskupičovi, aby návrh zákona uviedol. Nech sa páči, pán poslanec, máte slovo.
Matej, Ondrej, poslanec NR SR (2011-02-11):
Ďakujem pekne za slovo. Na pána Kolesíka a na pána Číža nebudem reagovať, lebo na ľudí, ktorí vôbec sa nerozumejú problematike a vystupujú k hocičomu, nebudem sa vyjadrovať. Ale odpoviem a vážim si príspevky vašich troch poslancov včetne pána Fica, že sa udržali v tej vecnej rovine, a odpoviem na tú otázku. No jednoducho prišla novela a poviem to, to je jasné, prišla novela, ktorá rieši niektoré veci, a príde, resp. bude musieť prísť znova ďalšia právna úprava. Ja som povedal jasne, teraz máme to v prvom čítaní, predložila to skupina poslancov, tak som tento pozmeňujúci návrh podal, v prípade, že by nebola dnešná novela skupiny poslancov, prišiel by vládny návrh, podal by som takýto pozmeňujúci návrh aj potom, mám na to právo, je to v zmysle rokovacieho poriadku. A ešte raz, nevidím, nevidím a vôbec nikde nemáte napísané to, čo tvrdíte, v tom pozmeňováku, preto si myslím, že by bolo dobré, aby ste vy zvážili, či neposunieme a neposilníme kompetencie Národnej rade pri takomto úrade. Ďakujem pekne.
V. Chovan, minister pôdohospodárstva SR: (2010-03-09):
Účelom novely zákona je orgánmi úradnej kontroly potravín prísnejšie sankcionovať tých, ktorí zákonné povinnosti nedodržiavajú. Návrh nezakladá dopad na štátny rozpočet, rozpočty obcí alebo vyšších územných celkov, životné prostredie a zamestnanosť. Predložený návrh právnej úpravy je v súlade s Ústavou Slovenskej republiky, zákonmi a medzinárodnými záväzkami, ktorými je Slovenská republika viazaná. Vážený pán predseda, vážené panie poslankyne, vážení páni poslanci, vzhľadom na uvedené dovoľujem si vás požiadať o prerokovanie predkladaného návrhu zákona a jeho posunutie do druhého čítania. Ďakujem za pozornosť.
Danko, Andrej, predseda NR SR (2020-01-21):
Pán poslanec Kotleba, v pohode. Pán poslanec Poliačik.
Kalivoda, Peter, poslanec NR SR (2023-11-15):
Ďakujem pekne, pán predseda, za slovo. Pani kolegyňa, ja som miestami mal pocit, ako keby ste čítali zhodnotenie rezortu predchádzajúcim ministrom životného prostredia pánom Budajom, pretože tie problémy, ktoré ste pomenovali, naozaj sú. Environmentálne záťaže sa naozaj neriešili celé tri a pol roka a ani len tú vrakunskú skládku sme nedokázali vyriešiť. Pamätáme si pána ministra Budaja, keď chodil v gumených čižmách sa natáčať, natáčať do Strážskeho k toxickým, k toxickému odpadu. Ja vás chcem upokojiť, že v tomto, v tomto programe je naozaj veľmi veľa dobrých vecí. A súhlasím aj s tým, že zonácia rozoštvávala spoločnosť, ale tiež tak, ako sa robila za minulej vlády. Ja som presvedčený, že za tejto vlády sa bude robiť konsenzuálne a tak, aby bola v prospech všetkých občanov, ktorí v tom území danom budú žiť a teda žijú. Čo sa týka projektu zadržiavania vody v krajine a ďalších vecí, ktoré ste spomenuli, to sú veci, ktoré budú ďalej parciálne rozmenené ako keby na drobné v ďalších dokumentoch, ktoré z ministerstva životného prostredia budú prichádzať, a môžem vás upokojiť, že sa dočkáte určite aj týchto. Toľko zatiaľ odo mňa.
M. Lukša, poslanec: (2008-06-18):
Pán predseda, dajte preto, prosím, hlasovať o bodoch spoločnej správy č. 1 až 7 spoločne s návrhom gestorského výboru uvedené body schváliť.
Zajačik, Vladimír, poslanec NR SR (2021-03-31):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2012-09-14):
Ďakujem. Pán poslanec Sulík – procedurálny, nech sa páči.
Krajniak, Milan, minister práce, sociálnych vecí a rodiny SR (2020-03-25):
Vážený pán predsedajúci, vážený pán predseda Národnej rady, vážené panie poslankyne a páni poslanci, chcem vám veľmi poďakovať za jednomyseľnú podporu tohto návrhu zákona tzv. prvej sociálnej pomoci. Vážim si, že ste boli trpezliví a že ste zotrvali pri rokovaní parlamentu tak, aby sme tento návrh zákona mohli čo najrýchlejšie schváliť. Chcem sa vám ešte raz poďakovať. A chcem predkladať akýkoľvek návrh zákona, som pripravený diskusii,  aj do budúcnosti povedať, že vždy, keď budem pripomienkam a som pripravený prísť na ktorýkoľvek poslanecký klub parlamentu, ktorý bude mať záujem prediskutovať tento návrh zákona vopred. Budem pripravený prísť, prediskutovať a postupovať tak, aby sme naozaj dokázali ľuďom, ktorí nás volili všetkých spoločne, že sme na jednej lodi a že nikoho nenecháme padnúť. Každému sa budeme usilovať pomôcť, aby z tejto krízy sme všetci spolu vyšli čo najlepšie. Ďakujem veľmi pekne. Prajem vám pekný večer. (Potlesk.)
Kamenický, Ladislav, minister financií SR (2019-05-10):
Dobre. Ja len krátko, nebudem zdržiavať túto sálu. To, čo hovoril pán kolega, ja považujem tento zákon za veľmi dôležitý, bude sa implementovať až do roku 2023. Ten proces je relatívne dlhý a je nastavený. Bola vypracovaná k nemu aj štúdia uskutočniteľnosti a bude preverovaný a teda bol schválený aj útvarom hodnoty za peniaze. Čiže myslím si, že, a to, čo ste hovorili, 7 miliónov nie je až taká veľká suma možno v porovnaní s tými efektami, čo tu má priniesť, momentálne sa rieši vzťah e-Government to e-Government a e-Government to Business. Tak jak ste povedali, sú krajiny, kde dokonca aj Business to Business je takým, v takomto, v takomto systéme zapojený. Čo sa týka tých údajov, samozrejme elektronizácia je dôležitá a keď, samozrejme, tie, tie údaje, ktoré dostane štát na základe takejto, takéhoto systému, pomôžu do budúcna takisto aj pri rozpočtovaní. Ďakujem pekne.
Matejičková, Zuzana, poslankyňa NR SR (2024-04-30):
Ďakujem za slovo, pán predsedajúci. Pán minister, ja chcem len veľmi v krátkosti nadviazať na niekoľko vašich slov. Vnadiská, smeti a ľudský život. Keď nás vláčil po polícii minister Vlčan kvôli jeho smetisku, ktoré je mimochodom na hranici štvrtého ochranného pásma Bokrošského slaniska, jediného svojho druhu na Slovensku, predstavte si, že nik sa nás nezastal z týchto ľudí. Ani tých vtáčikov, ani lokálnej mikroflóry či rozdielnosti biotopov. Na pripomenutie na to smetisko v Iži Vlčanovi udelil dotáciu minister Budaj, ktorý sa preslávil výrokom, že medveď je vegetarián. Práveže naša práca prináša výsledky, čoho je aj výsledok to, že ste spoločne s nami išli do boja nielen s medveďmi, ale najmä s ľuďmi, ktorí ničili životné prostredie a životy ľudí na Slovensku. Ďakujem pekne.
P. Paška, predseda NR SR: (2008-02-12):
Pani poslankyňa Sabolová, hlasujeme. (Hlasy z pléna.) Nech sa páči.
Glváč, Martin, podpredseda NR SR (2019-09-19):
Ďakujem. Reakcia, pán poslanec Dostál.
Š. Zelník, poslanec: (2008-10-23):
Ďakujem.
Figeľ, Ján, podpredseda NR SR (2015-05-22):
Ďakujem pekne. Prerušujem rozpravu a rokovanie o tomto bode programu. Končím dnešné rokovanie a prajem všetkým šťastnú cestu domov a príjemný, pekný víkend. Dovidenia na budúci týždeň. (Prerušenie rokovania o 14.08 hodine.)
Grendel, Gábor, podpredseda NR SR (2022-06-14):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Milan Potocký ako jediný. Končím možnosť prihlásiť sa ústne do rozpravy. Nech sa páči, pán poslanec, máte slovo.
Dostál, Ondrej, poslanec NR SR (2023-11-21):
Chcel by som na vecné vystúpenie pani poslankyne Bittó Cigánikovej zareagovať vecným spôsobom, na rozdiel od niektorých predrečníkov. A chcel by som konkrétne zareagovať na tú časť, kde pani poslankyňa Bittó Cigániková hovorila o tom, že by bolo vhodné, alebo sa pýtala na tú možnosť, že by sa skrátené legislatívne konanie neinterpretovalo ako super skrátené legislatívne konanie, to znamená, že zajtra, ak budeme hlasovať v prvom čítaní, schváli parlament v prvom čítaní, a potom hneď poobede v druhom čítaní a zákon bude definitívne schválený, ale či by sa to skrátené legislatívne konanie dalo interpretovať tak, že dobre, nebola dodržaná tá pätnásťdňová lehota medzi predložením návrhu zákona a začiatkom schôdze, zoberieme na vedomie, ale máme tu plánovanú ďalšiu schôdzu, ktorá bude skôr ako o 30 dní, čiže ani tá 30-dňová lehota medzi prvým a druhým čítaním by nebola dodržaná, ale predsa len by bol vytvorený nejaký priestor na vecnú diskusiu, a teda nadväzujúc na vystúpenie pani poslankyne Bittó Cigánikovej by som sa na toto chcel spýtať aj pani ministerky, že či si vie takýto postup predstaviť, lebo bol by to štandardnejší potup, alebo či je v tom návrhu zákona niečo také, čo by bránilo takémuto postupu, teda že nebol by ten zákon schválený zajtra, ale bol by schválený až niekedy začiatkom decembra? Však to môže byť zaradené úplne na začiatok tej riadnej decembrovej schôdze, ktorá už bude k návrhom zákona. Myslím si, že odpoveď na túto otázku by zaujímala viacerých poslancov, či je to teda možné, alebo tomu niečo bráni.
Dostál, Ondrej, poslanec NR SR (2023-11-16):
Pani poslankyňa Remišová, ja by som sa chcel teda dotknúť tej časti, ktorá kritizovala alebo poukazovala na to, čo robí vládna koalícia aj v súvislosti, v súvislosti s médiami. Teda bolo by dobré, keby sme aj my ako opozícia sa správali takým spôsobom, aby sme nedávali zámienku vládnej koalícii na niektoré z týchto, z týchto krokov, teda aby sme sa správali slušne a dôstojne v priestoroch, a teda tým nenarážam priamo na vás, ale na niektorých vašich kolegov. A všeobecne teda vo vzťahu k médiám by som rád povedal, že nemali by opoziční politici mať voči médiám slovník, ktorý vyčítame vládnej koalícii a, bohužiaľ, niektorí opoziční politici a vaši kolegovia z klubu takýto slovník, slovník majú. Ďakujem.
Martvoň, Anton, poslanec NR SR (2013-10-25):
Ďakujem veľmi pekne. Ja iba v krátkosti. V podstate ide o problematiku boja proti šmejdom ako takú. Veľmi pekne ďakujem, že budeme môcť ešte dnes to rýchlo prerokovať, aby sme mohli teda čím skôr pomôcť občanom. S touto problematikou sme prišli, strana SMER, kvôli tomu, že aj médiá aj dlhodobá prax za posledný rok preukázali, že proste je ten problém s týmito podomovými obchodníkmi, šmejdmi ako takými. Prebehla korektná diskusia vo výboroch, za čo chcem veľmi pekne poďakovať. Zároveň nás podporila s týmto návrhom zákona aj novovzniknutá Asociácia osobného predaja, ktorá tiež bojuje proti šmejdom a nekalým praktikám a chce, aby sa ochraňovali teda naši občania. A z tohto dôvodu všetky pripomienky, ktoré boli dané v rámci OLaPU Národnej rady boli zapracované a samozrejme tento zákon sme ešte vylepšili jedným pozmeňujúcim návrhom, že pokiaľ teda šmejdi urobia nekalú praktiku a občan bude chcieť vrátiť ten tovar späť, tak má právo ten tovar reklamovať, ale vráti ho až späť, keď mu šmejdi vrátia naspäť peniaze, lebo ešte aj to sme zistili, že šmejdi využívajú praktiku takú, že občan vráti tovar, oni mu nevrátia ani tovar, ani peniaze. Čiže aj na toto sme ešte promptne zareagovali. Chcem sa týmto poďakovať všetkým poslancom, čo v prvom čítaní podporili tento návrh zákona, taktiež médiám, že na to upozornili a zároveň strane SMER a všetkým, čo v tomto pomáhajú, že sme mohli takto rýchlo zakročiť týmto zákonom proti šmejdom, ktorým predbehneme ešte aj Českú republiku. Ďakujem pekne.
Blanár, Juraj, podpredseda NR SR (2022-10-04):
Pán poslanec Ján Richter, môžete reagovať na faktické poznámky.
P. Hrušovský, predseda NR SR: (2003-05-20):
(Hlasovanie.) 123 prítomných, 93 za návrh, 7 proti, 22 sa zdržalo, 1 nehlasoval. Návrh sme schválili. Ďakujem pani poslankyni Černej. Teraz prosím pána ministra práce, sociálnych vecí a rodiny, aby z poverenia vlády Slovenskej republiky predniesol a odôvodnil vládny návrh zákona o zvýšení dôchodkov v roku 2003 a o zmene a doplnení niektorých zákonov v oblasti sociálneho zabezpečenia , ktorý prerokúvame ako tlač 235. Pán minister, máte slovo.
Grendel, Gábor, podpredseda NR SR (2021-10-19):
Ako posledný s faktickou poznámkou – pán poslanec Ján Benčík.
Muránsky, Peter, poslanec NR SR (2011-03-25):
Ďakujem, pán predseda. Ja chcem iba tým kolegom bez menovania, ktorí hovorili o dodávateľoch, povedať, že, prosím vás pekne, kolegovia, nehovorte vy o dodávateľoch. Aj Poľnohospodárska a potravinárska komora nie je za zrušenie tohto zákona. Prečo? Preto, pretože pozná tie vzťahy, ktoré sú s odberateľmi – s obchodnými reťazcami. Proste, keď by tie vzťahy boli kóšer a boli by férové, tak jednoducho by nebolo potrebné takýto zákon mať, zachovať, príp. vymyslieť jeho alternatívu. To znamená, kolegovia, nehovorte za niekoho, za koho hovoriť nemôžete. A pánovi kolegovi Záhumenskému chcem iba povedať, že odvaha mi zostane. Ďakujem pekne.
Kaník, Ľudovít, poslanec NR SR (2015-03-24):
Vážená pani predsedajúca, vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1440. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Keďže z týchto zákonov sa tu niektoré neocitajú prvýkrát, dovolím si vyjadriť potešenie, že zákony, z ktorých niektoré som v minulosti podpísal aj ja a ktoré sme spolu predkladali, si ako veno z SDKÚ – DS odniesol pán poslanec Novotný do svojho nového pôsobiska politického. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona prerokovali výbory do 30. apríla 2015 a gestorský výbor do 4. mája 2015 po prerokovaní návrhu zákona v Národnej rade v prvom čítaní. Prosím, pani predsedajúca, otvorte všeobecnú rozpravu.
Sulík, Richard, predseda NR SR (2011-06-01):
O vystúpenie požiadala pani ministerka. Aha, prepáčte mi. Pán poslanec Muránsky chce reagovať, nech sa páči.
Blaha, Ľuboš, podpredseda NR SR (2024-01-19):
Pán poslanec Marián Viskupič, nech sa páči.
Laurenčík, Milan, podpredseda NR SR (2022-03-24):
V zmysle § 27 ods. 8 požiadal o možnosť vystúpiť v rozprave pán navrhovateľ. Nech sa páči.
Blaha, Ľuboš, poslanec NR SR (2019-04-02):
Ďakujem. Dovoľte mi pripomenúť, že o 12.30 hod. v miestnosti č. 149 zvolávam európsky výbor s pánom ministrom Gajdošom. Ďakujem.
Kadúc, Miroslav, poslanec NR SR (2014-09-10):
Ďakujem, pán predseda. Vzhľadom k tomu, že nezamestnanosť mladých ľudí sa blíži k 30 %, robím to veľmi nerád, ale aj ja musím stiahnuť svoj návrh, teda beriem späť svoj návrh (tlač 1135).
Mazurek, Milan, poslanec NR SR (2018-11-28):
Ďakujem za slovo. Ja chcem len povedať, že keď som si dal do prekladača slovo pact, tak mi to preložilo ako zmluva a compact ako dohoda, takže neviem, odkiaľ čerpá pani Cséfalvayová. Ale k veci. Pán poslanec Kéry, vytýkali ste mi ten, tú moju, ten môj výstup, tú udalosť, ktorá sa odohrala vtedy na tej Hlavnej stanici. Opakovane sa tu o tom hovorí. Ja viem, že sa to bude so mnou sprevádzať asi aj naveky. Ja chcem len povedať, že som sa za toto veľakrát aj ospravedlnil, aj som vysvetlil, ako to bolo, aj som povedal, že ma to mrzí, aj som povedal, že by som sa takto teraz nezachoval a že to bolo hlúpe a tak ďalej a tak ďalej. Problém je, že ja keď som to hovoril do množstva mediálnych kamier, mikrofónov, tak to, samozrejme, nikto neodvysielal, lebo ako to bolo spomínané, tlačové orgány Penty a ESET-u jednoducho nemajú záujem na pravde, v žiadnom prípade nemajú. Ale hovorili ste o tom, že pán Lajčák robí dosť veľa dobrej roboty a že keď ho kritizujem, tak by som sa mal pozrieť nejak v kontexte samého seba, že tiež mám nejakú politickú minulosť a že pána Lajčáka by sme mali hodnotiť nielen podľa tohto paktu, ale aj podľa iných jeho činov. No ale my, viete, pána Lajčáka kritizujeme neustále, konzistentne. Viete, pre mňa človek, ktorý sa stretáva v New Yorku so Sorosom, ktorý chodí osobne na jeho pozvania niekde tam, ktorého Soros vo svojich vlastných mailoch navrhuje pani Clintonovej ako mediátora pre nejaké rokovania v rámci Balkánu, viete, pre mňa to je človek, ktorý je výrazne negatívneho charakteru. A ak takýto človek, o ktorom hovoríte, že má nejaké veľké diplomatické zásluhy, dokázal samého seba presadiť v mysli Georga Sorosa na takú vysokú pozíciu, aby ho on osobne navrhoval, tak tam podľa mňa je niečo veľmi, veľmi zlé. A môj názor na pána Lajčáka je, že on sa o záujmy Slovenskej republiky, ktorú by mal zastupovať, vôbec nestará. Jemu ide iba o jeho osobný profit, o jeho osobnú kariéru, a preto trváme na tom, aby bol takýto človek odvolaný.
Vitteková, Anna, poslankyňa NR SR (2013-10-18):
Dobrý deň. Pani predsedajúca, pán minister, kolegyne, kolegovia, predkladám pozmeňujúci návrh, ku ktorému na úvod uvádzam, že vlastne meníme týmto pozmeňujúcim návrhom § 62a v zákone o advokácii, a to minimálne obsahové nároky na prax advokátskeho koncipienta. Na upresnenie uvádzam, že týmto legislatívnym alebo pozmeňujúcim návrhom vlastne upravujeme aj celý zákon o advokácii a tieto zmeny sú však len legislatívno-technického charakteru. Pozmeňujúci návrh k vládnemu návrhu zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov, parlamentná tlač 657. 1. V čl. I sa vkladá nový 1. bod, ktorý znie: „1. V § 3 ods. 1 písm. c) sa slovo „denný“ vypúšťa.“ Ďalšie body sa primerane prečíslujú. 2. V čl. I sa za 3. bod vkladá nový 4. bod, ktorý znie: „4. V § 62a ods. 1 a ods. 2 sa slovo „dennom“ a slovo „denný“ vypúšťajú.“ Ďalšie body sa primerane prečíslujú. 3. V čl. I sa za 3. bod vkladá nový 4. bod, ktorý znie: „4. V § 62a ods. 2 sa vypúšťajú slová „každý pracovný deň“.“ Ďalšie body sa primerane prečíslujú. 4. V čl. I sa za 3. bod vkladá nový 4. bod, ktorý znie: „4. V § 62a ods. 3 znie: „(3) Školiteľ advokátskeho koncipienta sa za účelom preukázania praxe advokátskeho koncipienta v súlade so stavovským predpisom komory zúčastňuje ústnej časti advokátskej skúšky.“.“ Ďalšie body sa primerane prečíslujú. 5. V čl. I sa za 3. bod vkladá nový 4. bod, ktorý znie: „4. V § 62a ods. 4 až 6 sa slovo „dennom“ slovo „Denný“ a slovo „denného“ vypúšťajú.“ Ďalšie body sa primerane prečíslujú. Odôvodnenie: Navrhuje sa stanoviť povinnosť advokátov zúčastňovať sa advokátskej skúšky svojho koncipienta a tak preukázať priebeh praxe advokátskeho koncipienta pred advokátskou skúškou. Za riadne napĺňanie praxe advokátskeho koncipienta má byť aj zodpovedný advokát, ktorý je jeho zamestnávateľom a školiteľom. Uvedená právna úprava vytvára priestor pre Slovenskú advokátsku komoru na reálnu kontrolu vykonávania praxe advokátskeho koncipienta za spoluúčasti školiteľa advokátskeho koncipienta. Navrhujem prijatie takejto právnej úpravy, pričom zodpovednosť advokáta za riadne školenie advokátskeho koncipienta voči Slovenskej advokátskej komore tým zostáva nedotknutá. Ďakujem.
Žitňanská, Lucia, ministerka spravodlivosti SR (2010-12-08):
Ďakujem veľmi pekne za slovo, pán predsedajúci. Vážené dámy, vážení páni, vláda Slovenskej republiky predkladá Národnej rade na schválenie návrh zákona o poskytovaní dotácií v pôsobnosti Úradu vlády Slovenskej republiky. Dôvodom na vypracovanie predmetného návrhu zákona je ustanovenie § 37 d) ods. 3 zákona o rozpočtových pravidlách verejnej správy, podľa ktorého právne vzťahy pri poskytovaní dotácií podľa doterajších predpisov musia byť zosúladené s § 8a ods. 1, 3 a 6 predmetného zákona najneskôr k 1. januáru roku 2011. Inak dotáciu po 1. januári 2011 nemožno poskytnúť. Poskytovanie dotácii v pôsobnosti Úradu vlády Slovenskej republiky je v súčasnosti upravené výnosom vydaným na základe § 8 ods. 2 zákona o rozpočtových pravidlách verejnej správy. V predloženom návrhu zákona sa ustanovuje účel, podmienky, rozsah, spôsob a kontrola poskytovania dotácií v pôsobnosti úradu vlády. Návrh zákona určuje tiež okruh osôb, ktoré môžu o dotáciu požiadať. Návrh zákona bol prerokovaný vo výboroch Národnej rady: v ústavnoprávnom výbore, výbore pre ľudské práva a národnostné menšiny a vo výbore pre financie a rozpočet, ktoré odporučili návrh s pripomienkami schváliť. Dňa 29. novembra 2010 výbor pre ľudské práva a národnostné menšiny ako gestorský výbor prerokoval návrh spoločnej správy a prijal v tomto smere informáciu o prerokovaní vládneho návrhu o poskytovaní dotácií v pôsobnosti Úradu vlády Slovenskej republiky. Za vládu môžem konštatovať, že všetky pripomienky výborov Národnej rady, ktoré sú uvedené v informácii o prerokovaní vládneho návrhu zákona pod bodmi 1 až 11 vláda akceptuje. Poprosím o prerokovanie návrhu zákona v druhom čítaní. Ďakujem.
Číž, Miroslav, podpredseda NR SR (2015-05-22):
Ďakujem. Kolegyne, kolegovia, vyhlasujem všeobecnú rozpravu za skončenú. K rozprave chce zaujať stanovisko navrhovateľ, má slovo.
Ďuriš Nicholsonová, Lucia, podpredsedníčka NR SR (2017-06-15):
Pán spravodajca, chcete sa vyjadriť v rámci záverečného slova. Nie, nie je tomu tak. Prerušujem rokovanie o tomto bode programu. Teraz nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Návrh zákona má tlač 606. Návrh na jeho pridelenie výborom je v rozhodnutí pod č. 624. Dávam slovo poslancovi Jozefovi Viskupičovi, ktorý tu nie je. (Odmlčanie sa predsedajúcej a reakcie z pléna.) Takže... (Reakcia z pléna.) Tak sekundu mu dáme. (Reakcia z pléna.) Tak minutú mu dáme. Je všeobecný súhlas? (Súhlasná reakcia z pléna.) Ďakujem vám, kolegovia. (Zaznievanie gongu.) To bolo špeciálne pre pána Viskupiča, zvonkohra. (Reakcia z pléna.) Ďakujem za zhovievavosť kolegov. Že, pán poslanec Viskupič? Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 606.)
Laššáková, Jana, podpredsedníčka NR SR (2012-07-24):
Ďakujem, pán minister. Zaujmite miesto určené pre navrhovateľov. Teraz dávam slovo spravodajkyni, ktorú určil navrhnutý gestorský výbor, výbor pre vzdelávanie, vedu, mládež a šport, pani poslankyni Bibiáne Obrimčákovej. Nech sa páči, pani poslankyňa.
P. Hrušovský, predseda NR SR: (2005-03-17):
(Hlasovanie.) 129 prítomných, 118 za návrh, 1 proti, 9 sa zdržalo, 1 nehlasoval. Návrh sme schválili. Prosím ďalší návrh.
Kremský, Peter, poslanec NR SR (2021-10-27):
Ďakujem, pán predseda. Teraz budeme hlasovať o bode č. 19 spoločnej správy, ktorý som navrhol vyňať na samostatné hlasovanie. Odporúčanie gestorského výboru k uvedenému bodu je schváliť, avšak v rozprave som podal návrh, ktorý rieši uvedenú problematiku komplexnejšie.
Bugár, Béla, podpredseda NR SR (2018-06-20):
Ďakujem pekne. Teraz dávam slovo pánovi poslancovi Žarnayovi ako spravodajcovi z navrhnutého gestorského výboru pre verejnú správu a regionálny rozvoj. Nech sa páči.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 121 poslancov, za 117, proti žiadny, 4 sa zdržali. Uvedený návrh sme schválili.
Hatráková, Katarína, poslankyňa NR SR (2020-04-22):
Vážený pán predsedajúci, vážené panie poslankyne, páni poslanci, v rozprave bol podaný jeden pozmeňujúci a doplňujúci návrh. Najskôr ale budeme hlasovať o jedinom doplňujúcom návrhu zo spoločnej správy. Pán predsedajúci, dajte hlasovať o jedinom doplňujúcom návrhu zo spoločnej správy s odporúčaním gestorského výboru schváliť.
Laššáková, Jana, podpredsedníčka NR SR (2014-06-25):
Ďakujem, pán minister. Pán spravodajca, chcete zaujať stanovisko k rozprave? Nech, sa páči, máte slovo.
Laššáková, Jana, podpredsedníčka NR SR (2015-06-18):
Panie poslankyne, páni poslanci, poprosím vás, aby ste zaujali svoje miesta, pretože pristúpime k hlasovaniu. (Ruch v sále.) Pán poslanec Kolesík, vyhlásila som prestávku do 11.05 hodiny, už je 11.06 hodín, takže poprosím vás, aby ste zaujali svoje miesto, pán poslanec Galis, Želiezka. Panie poslankyne, páni poslanci, pokračujeme v prerušenom rokovaní hlasovaním o bode 23 programu, ktorým je prvé čítanie o návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov (tlač 1503). Spravodajcom je člen výboru pre financie a rozpočet poslanec Pavol Zajac. Páni poslanci, poprosím vás zaujmite svoje miesta, pán poslanec Madej, Podmanický. Nech sa páči, pán poslanec Zajac, máte slovo.
Sulík, Richard, predseda NR SR (2011-07-01):
Poprosím kolegu Viskupiča keby mohol ísť telefonovať von, počuť ho telefonovať až sem. Ďakujem pekne.
Panáček, Milan, poslanec NR SR (2015-09-30):
Ďakujem pekne, pán predseda. V rozprave vystúpila poslankyňa Vášáryová, ktorá podala jeden pozmeňujúci a doplňujúci návrh. Pán predseda, dajte najprv hlasovať o pozmeňujúcich a doplňujúcich návrhoch zo spoločnej správy. Navrhujem hlasovať spoločne o bodoch 1, 3, 4, 5, 6, 7 a 8 s odporúčaním gestorského výboru schváliť. O bode 9 spoločnej správy budeme hlasovať osobitne vzhľadom k tomu, že poslankyňa Vášáryová požiadala bod 9 vyňať na osobitné hlasovanie.
Ďuriš Nicholsonová, Lucia, podpredsedníčka NR SR (2018-10-23):
S reakciou na faktické poznámky, pán poslanec Madej.
Náhlik, Peter, poslanec NR SR (2017-03-29):
Keďže sme odhlasovali body zo spoločnej správy a hlasovali sme o podanom pozmeňujúcom návrhu, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Š. Kužma, poslanec: (2008-06-18):
A druhá vec je, no ja neviem, či ministerstvo financií by malo byť to, čo vie počítať. Predsa kto iný, keď nie financi. Čiže predpokladám, že tie čísla to nebudú, že by nevedeli sčítať dve čísla, ale skôr si myslím, že sa účelovo sčítalo tak, aby sa došlo dopredu k vytýčenému výsledku. Čiže bolo by veľmi dobré, pán Burian, škoda, že ste sa nevyjadrili k sčítaniu tých čísiel, na ktorých je celá tá správa vlastne postavená a ako sa toto mohlo stať. Ak je to pravda,  nepožiadali ste pána ministra, nech zbalí správu, ide si prepočítať, lebo to by urobila aj každá učiteľka v prvom ročníku ekonomickej školy. Čiže, ak je toto pravdivé, že sú tam takéto chyby v číslach, jediná rozumná vec zbaliť správu, za domácu úlohu prepočítať a prísť v septembri znovu.
Glváč, Martin, podpredseda NR SR (2019-09-25):
S reakciou, pani poslankyňa Zemanová.
Lebocký, Tibor, poslanec NR SR (2014-05-27):
Teraz budeme hlasovať o bode č. 19 spoločnej správy.
Glváč, Martin, podpredseda NR SR (2016-04-22):
Na faktické poznámky bude reagovať pán poslanec Kotleba.
Goga, Ľudovít, poslanec NR SR (2018-11-28):
Pán kolega, ja s vami, čo sa týka tej migrácie, súhlasím. Tá migrácia medzinárodná, tá je stále, tá stále funguje. Tých 258 mil. ľudí určite migruje za prácou, za nejakým iným životom, a jak ste spomínali, tak, myslím, že v 2016. roku, tak tí migranti alebo ľudia, ktorí pracujú v inej krajine, poslali do svojej domovskej krajine okolo 630 mld. dolárov. To znamená, ten, tie procesy migrácie stále fungujú bez toho, že by sa prijímal nejaký globálny rámec. Takže a keď ideme do toho Londýna, tí ľudia tam pracujú, na základe dohody o brexite budú im garantované niektoré práva pobytu ďalej, však my tam máme dajme tomu okolo tých 300-tisíc ľudí, myslím, že 3 mil. Britov žije v Európskej únii, to znamená, tu fungujú, tu funguje už právo, dokonca azylové právo Európskej únie bude jedno možno z veľmi dobrých. Myslím si, že aj pán kolega Kaliňák povie, že to, čo my tu máme, akože tá azylová politika, ako jakým spôsobom sa narába tuto s ľuďmi, ktorí prídu sem žiť, chcú tu bývať, chcú tu podnikať alebo žiadajú o azyl, je veľmi dobrá. My práve narážame iba na to, aby nedošlo k niečomu, čo sa stalo v roku 2015, ako som už raz spomenul v mojej rozprave, že došlo k porušeniu pravidiel fungovania Európskej únie, a narážame na to, že keď je niečo nezáväzné, prečo by sme to mali podporiť. A keď už budeme chcieť nejakých pracovníkov sem dostať, že nám na tom trhu práce budú chýbať, tak možno aj takým spôsobom, ako budú možno tie nejaké predkladané návrhy zákonov, s ktorými zase niekto bude a nebude súhlasiť. Takže bavme sa o tom, že, že tá migrácia už je, a čím ju chceme teraz nejakým spôsobom inakšie organizovať, však to sa dá aj nejakými inými nástrojmi. Ďakujem za slovo.
P. Hrušovský, predseda NR SR: (2003-10-21):
(Hlasovanie.) Prítomných je 138 poslancov, za hlasovalo 74, proti boli 3, zdržalo sa 59, nehlasovali 2. Návrh sme neschválili. (Hlasy z pléna.) Schválili. Pardon, prepáčte, schválili. Pán poslanec Blajsko navrhuje, aby bol do programu 18. schôdze zaradený bod informácia o stave a efektívnosti využívania finančných prostriedkov vynaložených na riešenie rómskej problematiky v rokoch 2000 - 2003, ktorú by mal predložiť Národnej rade pán podpredseda vlády Csáky. Prosím, páni poslanci, prezentujme sa a hlasujme. (Hlasovanie.) Prítomných je poslancov 144, za hlasovalo 80, 1 proti, 60 sa zdržalo, 3 nehlasovali. Návrh sme schválili. Ďalší návrh podala pani poslankyňa Belohorská, ktorá žiada, aby bol zaradený bod programu informácia ministra vnútra o situácii, ktorá vznikla vybudovaním múru na západnej hranici s Českou republikou. Prosím, páni... Závor. Na západnej hranici s Českou republikou. Podala ešte druhý návrh, o ktorom budeme hlasovať osobitne. Prezentujme sa a hlasujme. (Hlasovanie.) 143 prítomných, 69 za, 4 proti, 69 sa zdržalo, 1 nehlasoval. Návrh sme neschválili. Ďalej pani poslankyňa žiada ministra zahraničných vecí, aby podal informáciu o hre, ktorá sa spustila v súvislosti s údajným exodom Rómov zo Slovenska, v počte 100 000. Prosím, prezentujme sa a hlasujem. (Hlasovanie.) 141 prítomných, 69 za návrh, 71 sa zdržalo, 1 nehlasoval. Návrh sme neschválili. Pán poslanec Jarjabek žiada, aby predseda vlády na rokovaní tejto schôdze podal informáciu o stave rozostavanosti a o perspektívach budovy a využívania stavby Národného divadla. Prosím, páni poslanci, prezentujme sa a hlasujme. (Hlasovanie.) 144 prítomných, 71 za návrh, 1 proti, 69 sa zdržalo, 3 nehlasovali. Návrh sme neschválili. Panie poslankyne, páni poslanci, chcem vás informovať ešte predtým, ako by som dal hlasovať o návrhu pána poslanca Jarjabka, ktorý vzniesol vážne výhrady voči článku, ktorý bol uverejnený v Plus 7 dní, týkajúceho sa práce poslancov, ale aj Národnej rady ako najvyššieho ústavodarného a zákonodarného orgánu. Chcem informovať, že na poslaneckom grémiu sme prijali riešenie k tomuto problému, poverili sme pani podpredsedníčku Martinákovú, aby spolu s ostatnými pripravila návrh listu, ktorým zaujmeme stanovisko k tejto situácii, ktorá po uverejnení článku v Plus 7 dní vznikla. Budeme informovať plénum Národnej rady o obsahu po dohode v poslaneckom grémiu. Nech sa páči, pán poslanec Jarjabek.
Glváč, Martin, podpredseda NR SR (2018-10-24):
S reakciou, pán poslanec, pán minister Gál.
J. Kužma, poslanec: (2002-02-05):
I. Presperín, podpredseda NR SR: Prosím, budeme hlasovať o návrhu zákona ako o celku, ako o celku.
Viskupič, Jozef, poslanec NR SR (2012-10-26):
Ďakujem. Tak ako som spomínal v rozprave, pripravili sme tento návrh z dôvodu nutnosti priamej reakcie na to, aká ekonomická situácia na Slovensku je . A tým, že len skúsim doplniť a zvýrazniť to, že jedná sa o prevádzkovateľov alebo produkciu, ktorá ide z reprodukčných zariadení, a tam, kde sa nevyberá vstupné. To znamená, že tam, kde autorské kolektívne ochranky vyberajú podľa metrov štvorcových poplatky a v súčasnosti sú minimálne tri, ktoré v každom jednom podniku viac-menej tieto poplatky vyberajú, tak aby sa zohľadnil nejaký parameter. Zamysleli sme sa nad tým a ten parameter je výška nezamestnanosti v jednotlivých regiónoch. Myslím si, že tomuto sektoru sa odľahčí. Samozrejme to, čo spomínal aj pán predseda výboru, tento návrh nemá, nemôže mať ambíciu riešiť situáciu komplexne. Situácia, alebo komplexné riešenie môže predpokladať názory, ktoré hovoria, aby tieto zariadenia boli oslobodené an block a neplatili žiadne, alebo iný, transparentnejší, lepší a efektívnejší spôsob výberu, ktorý by bol presne identifikovateľný, ak od týchto platiteľov týchto poplatkov sú prostriedky vybrané, aby vedeli dohľadať to, ktorým umelcom na základe akého presného kľúča, transparentného, sa dostávajú. To znamená, že snažili sme sa z hľadiska pôsobenia v opozícii vytvoriť predpoklad ten, že aspoň parciálne odľahčiť niektorým prevádzkovateľom v regiónoch s vysokou nezamestnanosťou. Ďakujem.
Novotný, Viliam, poslanec NR SR (2011-06-29):
Ďakujem pekne. Pán poslanec Raši, ja viem, že v opozícii má človek rýchle riešenia na všetko, pretože nenesie skoro za nič zodpovednosť. Ale naozaj po poradí po tom, čo ste uviedli niekoľko poznámok. Viete, vaša vláda mala taký zaujímavý prístup k zdravotníckym zariadeniam aj k zdravotníkom. Vy ste tie zariadenia rozdelili na dve skupiny, na naše zdravotnícke zariadenia a na tie ostatné. Tie podľa vás naše boli štátne, tam ste na úkor neštátnych zdravotníckych zariadení navyšovali zmluvy od Všeobecnej zdravotnej poisťovni. A ste ju skoro dostali do cross defaultu. Samozrejme, tieto nemocnice na základe vášho nariadenia ministra mohli zvyšovať mzdy sestrám aj lekárom, zadlžovať sa, nefungovať dobre a vyvolávať obrovskú nespravodlivosť medzi jednou skupinou zdravotníkov, ktorí pracovali v štátnych nemocniciach, a druhou skupinou. Viete, pán poslanec, že keď ste boli ministrom, existovali tu zdravotné sestry, ktoré vykonávali náročnú prácu za 290 eur na mesiac, viete o tom, to vám nevadilo, keď to bola taká silne sociálna cítiaca vláda? Vy ste sa starali len o tých zdravotníkov, ktorí boli len v štátnych nemocniciach, tam mala sestra príjem 800 eur. Ale tá sestra, ktorá pracovala za 290 eur, tá už vás nezaujímala, tej už ste neboli ministrom zdravotníctva. To, čo riešime my, sú minimálne mzdové nároky, a návrh, ktorý je v Zákonníku práce, hovorí o tom, že v jednotlivých kategóriách by sa práve najslabšie zarábajúcim sestrám a pôrodným asistentkám mohli zvyšovať mzdy o 30 až 130 eur. To je málo? Prečo ste to neurobili vy v Zákonníku práce? Vy máte ten silný sociálny cit, my sme vraj tá zlá pravicová vláda. Áno, toto riešenie nie je optimálne, sestry požadujú, aby boli viac zohľadnené ich vzdelanostné a vekové parametre, a preto sa pripraví špeciálny zákon. Ale prečo ste ho neurobili vy? Viete veľmi dobre, že... (Prerušenie vystúpenia časomerom.)
P. Paška, predseda NR SR: (2007-10-24):
Poprosím pani Magdu Košútovú, aby ako spravodajkyňa informovala o priebehu rokovania vo výboroch.
Kondrót, Maroš, poslanec NR SR (2012-10-26):
Ďakujem pekne, pani predsedajúca. Vážené kolegyne poslankyne, vážení kolegovia poslanci, Národná rada Slovenskej republiky schválila dňa 7. júla 2011 zákon o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov. V Zbierke zákonov Slovenskej republiky bol vyhlásený pod č. 260/2011 Z. z. a účinnosť nadobudol 15. septembra minulého roku, teda 2011. Cieľom prijatia predloženého návrhu zákona bolo vytvoriť legislatívny mechanizmus, ktorý ukončí ingerenciu štátu do užívania súkromného majetku a umožní postupne pristúpiť na podmienky zaužívané v iných demokratických štátoch, ktoré nemuseli prejsť časovo a materiálne náročným transformačným procesom. Zároveň nájomcom, ktorí nie sú natoľko solventní, aby si dokázali po doručení výpovede z nájmu bytu bez uvedenia dôvodu zabezpečiť bez pomoci náhradné bývanie, dal možnosť požiadať obec o pridelenie náhradného nájomného bytu. Nájomná zmluva v náhradnom byte by bola uzavretá na dobu neurčitú s regulovanou cenou nájmu, prípadne s možnosťou odkúpenia takéhoto bytu podľa zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov. Predložený návrh na zmenu a doplnenie zákona v navrhnutých štyroch bodoch upravuje tie ustanovenia zákona, kde aplikačná prax ukázala niektoré nejasnosti alebo aj prípadné nerovnosti či krivdy a ktoré spresňujú a upravujú práva nájomcu a predlžujú niektoré lehoty upravené v zákone. Ináč som so zákonom takým, ktorý bol prijatý v roku 2011, spokojný. V priebehu druhého čítania vo výboroch NR SR bolo prijatých 6 pozmeňujúcich a doplňujúcich návrhov, ktoré sú obsiahnuté v spoločnej správe, pričom body 2., 3. a 5. z nich majú charakter legislatívno-technických a upresňujúcich zmien, body 1 a 4 majú charakter odstraňujúci určitú formu diskriminácie a zjednodušujúci a upresňujúci rozhodovací proces o pridelení náhradného bývania a posledný 6. bod rieši prechodné ustanovenia. Návrh zákona je v súlade s Ústavou Slovenskej republiky, ústavnými zákonmi a s medzinárodnými zmluvami a inými medzinárodnými dokumentmi, ktorými je Slovenská republika viazaná. Účelom mnou predloženej novely nie je rozvracať či prerábať zákon, ktorý pokladám za dobrý a postačujúci a ktorý vychádza, mimochodom, z koncepcie, na ktorej sa, na ktorej sa skutočne odpracovalo veľa úsilia v roku 2009. Ale dopĺňam len tie ustanovenia, ktoré sú v súlade s vládnou politikou, aktuálnym programom vlády, predvolebnými sľubmi a potrebami praxe pre jeho skvalitnenie. Dovoľujem si vás požiadať o jeho podporu a schválenie ako celku, vážení kolegovia a kolegyne, poslankyne, poslanci. Ďakujem.